-Ընդունենք, որ մենք առաջինը չենք: Գեղեցիկ մշակված մտոցներ կան և՛ Չեխիայում, և՛ Ճապոնիայում… Սակայն Երևանը կարող է հավակնել ամենագեղեցիկ մտոց ունեցող քաղաքի կոչմանը: Առավել ևս, որ մենք աշխատում ենք այդ ուղղությամբ: Եվ աշխատում ենք ակտիվորեն: Ի սկզբանե մենք մտածեցինք այսպես. կան մտոցներ, կա քաղաքային տարածություն, կա տեղեկատվության կրող: Ընդ որում, այդ կրողների սեփականատերերը բոլորը տարբեր են, սկսած կապի մասնագետներից մինչև ջրի խողովակների մասնագետները: Կապվեցինք նրանց հետ և հասկացանք, որ ոչ ոք դեմ չի, որպեսզի մենք կերպարանափոխենք այդ «աքսեսուարները», իսկ ոմանք նույնիսկ պատրաստ էին օգնել: Ստանալով համաձայնություն՝ մենք անցկացրեցինք Փոքր Կենտրոնի զոնավորում, ո՞ր հատվածում ո՞ր մտոցը տեղադրենք: Այնպես, որպեսզի դա հետաքրքիր լինի անցորդների, զբոսաշրջիկների համար, ընդ որում, ոչ միայն զուտ արտաքնապես, այլև տեղեկատվայնության տեսակետից: Եվ որոշում կայացրեցինք փականները թեմատիկ ձևավորել՝ կախված դրանց տեղակայման վայրից: Հենց այդ պատճառով առաջին չորս մտոցների հերոսները դարձան համանուն օպերաների և բալետների հերոսները: Իսկ Հանրապետության հրապարակում մենք ցանկանում ենք տեղադրել մտոցներ՝ հին հայկական դրամների թեմատիկայով: Մաշտոցի պողոտայում կարող են ստեղծվել մտոցներ գրագրության թեմատիկայով՝ նվիրված գրերին: Իսկ Կասկադում՝ գույնզգույն մտոցներ ժամանակակից դիզայնով: